
PRODUKTRESUMÉ

for

Purmazole, oral opløsning


0.	D.SP.NR.
35144

1.	VETERINÆRLÆGEMIDLETS NAVN
Purmazole

Lægemiddelform: Oral opløsning
Styrke(r): 5 mg/ml

2.	KVALITATIV OG KVANTITATIV SAMMENSÆTNING
En ml indeholder:

Aktivt stof:
Thiamazol	5 mg

Hjælpestoffer:

	Kvalitativ sammensætning af hjælpestoffer og andre bestanddele
	Kvantitativ sammensætning, hvis oplysningen er vigtig for korrekt administration af veterinærlægemidlet

	Natriumbenzoat (E211)
	1,5 mg

	Hypromellose
	-

	Povidon K30
	-

	Glycerol
	-

	Dinatriumfosfatdihydrat
	-

	Natriumdihydrogenfosfatdihydrat 
	-

	Citronsyre 
	-

	Simeticon-emulsion
	-

	Honningsmag
	-

	Renset vand
	



[bookmark: _Hlk219839568]Farveløs til lysegul, uigennemsigtig opløsning 


3.	KLINISKE OPLYSNINGER

3.1	Dyrearter, som lægemidlet er beregnet til
Kat.

3.2	Terapeutiske indikationer for hver dyreart, som lægemidlet er beregnet til
Til stabilisering af hyperthyreoidisme før kirurgisk thyroidektomi. 
Til langtidsbehandling af hyperthyreoidisme hos katte.

3.3	Kontraindikationer
Må ikke anvendes til katte, der lider af systemisk sygdom som primær leversygdom eller diabetes mellitus.
Må ikke anvendes til katte, der viser tegn på autoimmun sygdom.
Må ikke anvendes til dyr med sygdomme i hvide blodlegemer, såsom neutropeni og lymfopeni.
Må ikke anvendes til dyr med trombocytforstyrrelser og koagulopatier (især trombocytopeni).
Må ikke anvendes til drægtige eller diegivende dyr. Se pkt. 3.7.
Må ikke anvendes i tilfælde af overfølsomhed over for det aktive stof eller over for et eller flere af hjælpestofferne.

3.4	Særlige advarsler
For at forbedre stabiliseringen af hyperthyreoidisme patienten bør der anvendes samme fodrings- og doseringsplan dagligt.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
· Hvis der kræves mere end 10 mg thiamazol pr. dag (2 ml af veterinærlægemidlet), bør dyrene overvåges særlig omhyggeligt.

· Brug af veterinærlægemidlet til katte med nedsat nyrefunktion bør underkastes en omhyggelig vurdering af fordele og risici af klinikeren. På grund af den virkning, som thiamazol kan have på reduktionen af den glomerulære filtrationshastighed, bør behandlingens virkning på nyrefunktionen overvåges nøje, da der kan forekomme forværring af en underliggende lidelse.

· Hæmatologien skal overvåges på grund af risiko for leukopeni eller hæmolytisk anæmi.

· Ethvert dyr, der pludselig viser sig utilpas under behandlingen, især hvis de er febrile, bør få taget en blodprøve til rutinemæssig hæmatologi og biokemi.

· Neutropeniske dyr (neutrofiltal < 2,5 x 10⁹/liter) bør behandles med profylaktiske, bakteriedræbende, antibakterielle lægemidler og støttende behandling.

· Da thiamazol kan forårsage hæmokoncentration, bør katte altid have adgang til drikkevand.
Der henvises til pkt. 3.9 for monitoreringsinstruktioner.

Særlige forholdsregler for personer, der administrerer veterinærlægemidlet til dyr
· Da thiamazol mistænkes for at være et humant teratogen, og det udskilles i modermælk, skal kvinder i den fødedygtige alder og ammende kvinder bære ikke-gennemtrængelige engangshandsker ved indgivelse af veterinærlægemidlet eller håndtering af afføring/opkast.

· Hvis du er gravid, tror du kan være gravid eller forsøger at blive gravid, bør du ikke indgive veterinærlægemidlet eller håndtere affald/opkast fra behandlede katte.

· Dette veterinærlægemiddel kan forårsage allergiske reaktioner efter hudkontakt samt hud- og øjenirritation. Undgå hud- og øjenkontakt, herunder kontakt fra hånd til øje. Ved overfølsomhed (allergi) over for thiamazol eller natriumbenzoat bør kontakt med veterinærlægemidlet undgås. I tilfælde af utilsigtet kontakt med hud og/eller øjne skylles den udsatte hud og/eller øjne straks med rent, rindende vand. Hvis der opstår irritation og/eller allergiske symptomer, såsom hududslæt, hævelse af ansigt, læber eller øjne eller åndedrætsbesvær, skal der straks søges lægehjælp, og indlægssedlen eller etiketten bør vises til lægen.

· Thiamazol kan forårsage gastrointestinale forstyrrelser, opkastning, hovedpine, feber, artralgi (ledsmerter), pruritus (kløe) og pancytopeni (fald i blodlegemer og blodplader). Undgå eksponering gennem huden og gennem munden, herunder kontakt mellem hænder og mund, især for børn. 

· Spis, drik eller ryg ikke under håndtering af veterinærlægemidlet, opkast eller afføring fra behandlede dyr.

· Efterlad ikke fyldte sprøjter uden opsyn. Sæt hætten på igen umiddelbart efter påfyldning af sprøjten. Efter administration af veterinærlægemidlet skal eventuelle rester, der er tilbage på spidsen af doseringssprøjten, tørres af med en serviet.  Den kontaminerede serviet skal bortskaffes straks. Den anvendte sprøjte skal opbevares sammen med veterinærlægemidlet i den oprindelige karton.

· Vask hænder med sæbe og vand efter administration af veterinærlægemidlet og håndtering af opkastning eller afføring fra behandlede dyr. Vask straks eventuelt spild eller sprøjt af huden. 

· I tilfælde af utilsigtet indtagelse skal der straks søges lægehjælp, og indlægssedlen eller etiketten bør vises til lægen.

Særlige forholdsregler vedrørende beskyttelse af miljøet
Ikke relevant.



3.6	Bivirkninger
Kat:

	Ikke almindelig
(1 til 10 dyr ud af 1.000 behandlede dyr):
	Opkastning1, anoreksi1, nedsat appetit1, sløvhed1 Kløe1,2, hudafskrabning1,2
Forlænget blødning1,3,4, ikterus1,4, hepatopati1
Eosinofili 1, lymfocytose1, neutropeni1, lymfopeni1, leukopeni1,8, agranulocytose1
Trombocytopeni1,6,7, hæmolytisk anæmi1

	Sjælden (1 til 10 dyr ud af
10.000 behandlede dyr):
	Autoimmun lidelse (serum anti-nukleare antistoffer)5,7, anæmi 5,7

	Meget sjælden
(< 1 dyr ud af 10.000 behandlede dyr, herunder enkeltstående indberetninger):
	Lymfadenopati5,7


1 	Disse bivirkninger forsvinder inden for 7-45 dage efter ophør med thiamazolbehandling.
2 	Alvorlig og af hoved og hals.
3 	Tegn på en blødende diatese.
4 	I forbindelse med hepatopati.
5 	Immunologisk bivirkning.
6 	Forekommer sjældent som en hæmatologisk abnormitet og sjældent som en immunologisk bivirkning.
7 	Behandling bør stoppes straks og alternativ behandling overvejes efter en passende periode til helbredelse.  
8 	Let.

Der er rapporteret utilsigtede hændelser efter langvarig kontrol af hyperthyreoidisme. I mange tilfælde kan tegn være milde og forbigående og ikke en grund til ophør af behandling. De mere alvorlige virkninger er hovedsageligt reversible, når medicinering ophører.

Efter langtidsbehandling med thiamazol hos gnavere er der vist en øget risiko for neoplasi i skjoldbruskkirtlen, men der foreligger ingen evidens hos katte.

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.
[bookmark: _Hlk66891708]
3.7	Anvendelse under drægtighed, laktation eller æglægning

Drægtighed og diegivning
Laboratorieundersøgelser af rotter og mus har afsløret teratogene og embryotoksiske virkninger af thiamazol. Veterinærlægemidlets sikkerhed blev ikke vurderet hos drægtige eller diegivende katte. Må ikke anvendes til drægtige eller diegivende dyr.

3.8	Interaktion med andre lægemidler og andre former for interaktion
Samtidig behandling med fenobarbital kan reducere den kliniske virkning af thiamazol.

Thiamazol er kendt for at reducere den hepatiske oxidering af benzimidazol ormemidler og kan føre til stigninger i deres plasmakoncentrationer, når det gives samtidigt.

Thiamazol er immunmodulerende, og dette bør derfor tages i betragtning, når vaccinationsprogrammer overvejes.

3.9	Administrationsveje og dosering
Oral anvendelse. 
Veterinærlægemidlet bør indgives direkte i kattens mund.
Må ikke gives i mad, da virkningen af veterinærlægemidlet ved indgivelse på denne måde ikke er fastslået.

Til stabilisering af hyperthyreoidisme hos katte før kirurgisk thyreoidektomi og til langtidsbehandling af hyperthyreoidisme hos katte er den anbefalede startdosis 5 mg thiamazol om dagen (1 ml veterinærlægemidlet om dagen).

Den samlede daglige dosis skal opdeles i to lige store doser og indgives morgen og aften. Hvis det af hensyn til overholdelse er at foretrække én gang daglig dosering, er dette acceptabelt, selv om en dosis to gange dagligt (2,5 mg thiamazol eller 0,5 ml veterinærlægemidlet, givet to gange) kan være mere virkningsfuld på kort sigt.  For at forbedre stabiliseringen af hyperthyreoidisme patienten bør der anvendes samme doseringsplan i relation til fodring dagligt.

Brug den medfølgende sprøjte i pakningen. Sprøjten er inddelt i trin på 0,25 mg op til 5 mg og passer på flasken. For at give dosis nøjagtigt tages hætten af flasken, sprøjtespidsen sættes ind i flaskens adapter, flasken vendes om for at trække den ønskede dosis op, flasken sættes tilbage i oprejst position og sprøjten tages ud af flasken og veterinærlægemidlet gives direkte i kattens mund.

Hæmatologi, biokemi og serum i alt T4 skal vurderes før påbegyndelse af behandling og efter 3 uger, 6 uger, 10 uger, 20 uger og derefter hver 3. måned. Ved hvert af de anbefalede monitoreringsintervaller skal dosis titreres til virkning i forhold til de samlede T4 og til det kliniske respons på behandlingen. Dosisjusteringer bør foretages i trin på 2,5 mg thiamazol (0,5 ml af veterinærlægemidlet), og målet bør være at opnå den lavest mulige dosering. Hos katte, der kræver særlig små dosisjusteringer, kan der anvendes øgninger på 1,25 mg thiamazol (0,25 ml af veterinærlægemidlet).

Hvis der kræves mere end 10 mg thiamazol pr. dag (2 ml af veterinærlægemidlet), bør dyrene overvåges særlig omhyggeligt.

Den indgivne dosis må ikke overstige 20 mg thiamazol pr. dag (4 ml af veterinærlægemidlet).
Til langtidsbehandling af hyperthyreoidisme skal dyret behandles hele livet.

3.10	Symptomer på overdosering (og, hvis relevant, nødforanstaltninger og modgift)
I toleranceundersøgelser hos unge, raske katte forekom følgende dosisrelaterede kliniske symptomer ved doser på op til 30 mg/dyr/dag: Anoreksi, opkastning, sløvhed, kløe og hæmatologiske og biokemiske abnormiteter som neutropeni, lymfopeni, reducerede serum-kalium- og fosforniveauer, forhøjede magnesium- og kreatinininniveauer og forekomsten af antistoffer. Ved en dosis på 30 mg/dag viste nogle katte tegn på hæmolytisk anæmi og alvorlig klinisk forværring. Nogle af disse tegn kan også forekomme hos hyperthyroide katte, der behandles med doser på op til 20 mg dagligt.

Overdrevne doser hos hyperthyroide katte kan resultere i tegn på hypothyreoidisme. Dette er dog usandsynligt, da hypothyreoidisme normalt korrigeres af negative feedback-mekanismer. Se pkt. 3.6: Bivirkninger.

Hvis der opstår overdosering, skal behandlingen stoppes og der gives symptomatisk og støttende behandling.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)
Ikke relevant.


4.	FARMAKOLOGISKE OPLYSNINGER

4.1	ATCvet-kode
QH03BB02.

4.2	Farmakodynamiske oplysninger
Thiamazol virker ved at blokere biosyntesen af thyroideahormon in vivo. Den primære virkning er at hæmme bindingen af jod til enzymet thyroidperoxidase, hvorved den katalyserede jodinering af thyroglobulin og T3- og T4-syntesen forhindres.

4.3	Farmakokinetiske oplysninger
Efter oral dosering til raske katte absorberes thiamazol hurtigt og fuldstændigt med en biotilgængelighed på > 75 %. Der er dog en betydelig variation mellem dyrene. Eliminering af lægemidlet fra katteplasma er hurtig med en halveringstid på 2,3 til 8,7 timer. Maksimale plasmaniveauer forekommer ca. 0,5 til 1,5 timer efter dosering. Den gennemsnitlige Cmax er 1,4 μg/ml.

Hos rotter har thiamazol vist sig at være dårligt bundet til plasmaprotein (5 %); 40 % var bundet til røde blodlegemer. Thiamazols metabolisme hos katte er ikke undersøgt, men hos rotter metaboliseres thiamazol hurtigt i skjoldbruskkirtlen. Omkring 64 % af den indgivne dosis udskilles i urinen og kun 7,8 % udskilles i fæces. Dette er i modsætning til mennesket, hvor leveren er vigtig for stoffets metaboliske nedbrydning. Lægemidlets opholdstid i skjoldbruskkirtlen antages at være længere end i plasma.

Fra mennesker og rotter er det kendt, at lægemidlet kan krydse moderkagen og koncentrerer sig i fosterets skjoldbruskkirtel. Der er også en høj overførselshastighed til modermælk.




5.	FARMACEUTISKE OPLYSNINGER

5.1	Væsentlige uforligeligheder
Da der ikke er undersøgelser vedrørende eventuelle uforligeligheder, må dette veterinærlægemiddel ikke blandes med andre veterinærlægemidler.

5.2	Opbevaringstid
Opbevaringstid for veterinærlægemidlet i salgspakning: 2 år.
[bookmark: _Hlk219841244]Opbevaringstid efter første åbning af den indre emballage: 6 måneder.

5.3	Særlige forholdsregler vedrørende opbevaring
Opbevares i den originale beholder for at beskytte mod lys. 
Der er ingen særlige krav vedrørende opbevaringstemperaturer for dette veterinærlægemiddel.

5.4	Den indre emballages art og indhold
[bookmark: _Hlk219935026][bookmark: _Hlk219934284]Polyetylentereftalat (PET) gule flasker med lavdensitetspolyetylen (LDPE) hætte og polyethylen med høj densitet (HDPE/LDPE) eller polypropylen (PP)/HDPE børnesikrede hætter med manipulationssikrede forseglinger i en papæske. 
Veterinærlægemidlet leveres med en 1 ml målesprøjte med 0,25 mg trin op til 5 mg, fremstillet af HDPE-stempel og en PP-cylinder.

[bookmark: _Hlk219935038]Pakningsstørrelse:
Papæske med 1 flaske med 30 ml oral opløsning og 1 oral sprøjte med 1 ml inddelt i 0,25 mg.
Papæske med 1 flaske med 100 ml oral opløsning og 1 oral sprøjte med 1 ml inddelt i 0,25 mg.
Ikke alle pakningsstørrelser er nødvendigvis markedsført. 

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
Chanelle Pharmaceuticals Manufacturing Limited
Ida Industrial Estate
Dublin Road
H62 FH90 Loughrea
Co. Galway
Irland

7.	MARKEDSFØRINGSTILLADELSESNUMMER (-NUMRE)
76166

8.	DATO FOR FØRSTE TILLADELSE
14. august 2026


9.	DATO FOR SENESTE ÆNDRING AF PRODUKTRESUMÉET
-

10.	KLASSIFICERING AF VETERINÆRLÆGEMIDLER
B

[bookmark: _Hlk73467306]Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

